# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email:* [*jegyzo@csanytelek.hu*](mailto:jegyzo@csanytelek.hu)

CS/1040-2/2024.

**E l ő t e r j e s z t é s**

**Csanytelek Község Önkormányzata Képviselő-testülete**

**júniusi ülésére**

**Tárgy:** *Csanytelek Község Önkormányzata és Hivatala vagyongazdálkodása keretében selejtezés és leltározás gyakorlata*

*ellenőrzéséről szóló belső ellenőri jelentés jóváhagyása*

**Tisztelt Képviselő-testület!**

Tájékoztatom Önöket arról, hogy a belső ellenőr idén májusban az éves ellenőrzési tervben foglaltaknak megfelelve elvégezte Csanytelek Község Önkormányzata és a Csanyteleki Polgármesteri Hivatal *vagyongazdálkodási feladata végrehajtása keretébe tartozó leltározás és selejtezés gyakorlata vizsgálatát.*

A belső ellenőri vizsgálat célja annak megállapítása, hogy a két szervezetben hogyan valósul meg az önkormányzati vagyon leltározása és a selejtezése, annak gyakorlata megfelel-e a vonatkozó hatályos központi jogszabályban és a belső szabályzatokban írtaknak.

Az ellenőrzés során a belső ellenőr rögzítette, hogy a belső szabályzatok a Polgármesteri Hivatal Szervezeti és Működési Szabályzata 2. melléklete 1-2. függelékeként csatoltan tartalmazza a leltárkészítési és leltározási szabályokat, a selejtezési és a feleslegessé vált vagyontárgyak hasznosítása szabályait. Ezen túl, a költségvetési szerv vezetője a Hivatal Pénzügyi Ügyrendjében határozta meg a folyamatba épített előzetes, utólagos vezetői ellenőrzés szabályait. Ezen feladatok végrehajtásával megbízott köztisztviselő munkaköri leírása tartalmazza többek között a vagyonkezelői feladatokat, benne a fent írtakat. A bizonylati szabályzat a tárgyi eszközök nyilvántartása rendjében tartalmazza az ASP gazdálkodási szakrendszerben a KATI modulja használata kötelezését, annak bizonylatolási rendjét.

A Hivatal vezetője a belső ellenőrzési nyomvonal szerint meghatározta a vagyongazdálkodással kapcsolatos kontrolltevékenységeket. Erről a Hivatal vezetője az önkormányzat zárszámadásához kötődően évről-évre beszámol. A két szervezeten belül 2021. év őszén került sor úgy a selejtezés, mint a leltározás végrehajtására. A 2023. évben esedékes feladat végrehajtása azért maradt el, mert ezzel a feladattal megbízott 2 köztisztviselő (az irodavezető és helyettese) nyugdíjazása miatt kiesett, helyettesítésük csak részben oldódott meg. A soron következő leltározási és selejtezési feladatok végrehajtása idén ősszel várható, akárcsak a belső ellenőrzési nyilvántartások felülvizsgálata.

**Tisztelt Képviselő-testület!!**

Indítványozom a tárgyi előterjesztés, annak határozati javaslata, továbbá ezen előterjesztéshez csatolt belső ellenőr által készített jelentés változtatás nélküli jóváhagyását, figyelemmel a Pénzügyi Ellenőrző, Foglalkoztatáspolitikai és Településfejlesztési Bizottság tárgyban kiadott határozatában foglaltakra.

C s a n y t e l e k, 2024. június 18.

Tisztelettel:

................................................................. Kató Pálné jegyző

**...../2024. (VI. .. .) Ökt határozat**

**Tárgy:** *Csanytelek Község Önkormányzata és Hivatala vagyongazdálkodása keretében selejtezés és leltározás gyakorlata*

*ellenőrzéséről szóló belső ellenőri jelentés jóváhagyása*

**H a t á r o z a t i javaslat**

Csanytelek Község Önkormányzata Képviselő-testülete a Pénzügyi Ellenőrző, Foglalkoztatáspolitikai és Településfejlesztési Bizottság tárgyban kiadott előzetes támogató véleményét és a belső ellenőri jelentésben foglaltakat megtárgyalta és a vonatkozó hatályos központi jogszabályban foglaltak jogalapon eljárva változtatás nélkül elfogadta azt.

Határozatról értesítést kap:

* Kató Pálné jegyző és általa
* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Sziveri-Gajdán Lejla belső ellenőr (Szeged)
* Tápainé Karkas Krisztina a Hivatal Adó- és Pénzügyi Iroda Vezetője (Helyben)
* Irattár